CELEX: 22006D0109
Language: el
Date: 2006-09-22 00:00:00
Title: Απόφαση της Μεικτής Επιτροπής του ΕΟX αριθ. 109/2006, της 22ας Σεπτεμβρίου 2006 , για την τροποποίηση του παραρτήματος IΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

30.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 333/26
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 109/2006
   της 22ας Σεπτεμβρίου 2006
   για την τροποποίηση του παραρτήματος IΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   Η ΜΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία» και, ιδίως, το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε με την απόφαση της Μικτής Επιτροπής του ΕΟΧ αριθ. 77/2006, της 7ης Ιουλίου 2006 (1).
            
         
               (2)
            
            
               Η οδηγία 2006/20/ΕΚ της Επιτροπής, της 17ης Φεβρουαρίου 2006, για την τροποποίηση, με σκοπό την προσαρμογή στην τεχνική πρόοδο, της οδηγίας 70/221/ΕΟΚ του Συμβουλίου σχετικά με τις δεξαμενές καυσίμων και τις διατάξεις οπίσθιας προφύλαξης των μηχανοκίνητων οχημάτων και των ρυμουλκουμένων τους (2), πρέπει να ενσωματωθεί στη συμφωνία.
            
         
               (3)
            
            
               Η οδηγία 2006/28/ΕΚ της Επιτροπής της 6ης Μαρτίου 2006 που τροποποιεί, με σκοπό την προσαρμογή στην τεχνική πρόοδο, την οδηγία 72/245/EOK του Συμβουλίου της 20ης Ιουνίου 1972 σχετικά με τα ραδιοηλεκτρικά παράσιτα (ηλεκτρομαγνητική συμβατότητα) των οχημάτων και την οδηγία 70/156/EOK του Συμβουλίου για την προσέγγιση των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (3), πρέπει να ενσωματωθεί στη συμφωνία,
            
         
               (4)
            
            
               Οδηγία 2006/27/ΕΚ της Επιτροπής, της 3ης Μαρτίου 2006, για την τροποποίηση, για λόγους προσαρμογής στην τεχνική πρόοδο, της οδηγίας 93/14/ΕΟΚ του Συμβουλίου που αφορά την πέδηση των δίτροχων και τρίτροχων οχημάτων με κινητήρα, της οδηγίας 93/34/ΕΟΚ του Συμβουλίου για τις υποχρεωτικές επιγραφές των δικύκλων ή τρικύκλων οχημάτων με κινητήρα, της οδηγίας 95/1/ΕΚ του Ευρωπαϊκού Κοινοβουλίου και του Συμβουλίου σχετικά με την εκ κατασκευής ανώτατη ταχύτητα, καθώς και τη μέγιστη ροπή και τη μέγιστη καθαρή ισχύ του κινητήρα δικύκλων ή τρικύκλων οχημάτων με κινητήρα και της οδηγίας 97/24/ΕΚ του Ευρωπαϊκού Κοινοβουλίου και του Συμβουλίου σχετικά με ορισμένα στοιχεία και χαρακτηριστικά των δικύκλων ή τρικύκλων οχημάτων με κινητήρα (4), πρέπει να ενσωματωθεί στη συμφωνία.
            
         ΑΠΟΦΑΣΙΖΕΙ:
   Άρθρο 1
   Το κεφάλαιο I του παραρτήματος ΙΙ της συμφωνίας τροποποιείται ως εξής:
   
               1.
            
            
               Στο σημείο 1 (οδηγία 70/156/ΕΟΚ του Συμβουλίου) και στο σημείο 11 (οδηγία 72/245/EΟΚ του Συμβουλίου) προστίθεται η ακόλουθη περίπτωση:
               
                           «-
                        
                        
                           
                              32006 L 0028: Οδηγία 2006/28/ΕΚ της Επιτροπής, της 6ης Μαρτίου 2006 (ΕΕ L 65 της 7.3.2006, σ. 27).»
                        
                     
         
               2.
            
            
               Στο σημείο 4 (Οδηγία 70/221/EΟΚ του Συμβουλίου) προστίθεται η ακόλουθη περίπτωση :
               
                           «-
                        
                        
                           
                              32006 L 0020: Οδηγία 2006/20/ΕΚ της Επιτροπής, της 17ης Φεβρουαρίου 2006 (ΕΕ L 48 της 18.2.2006, σ. 16).»
                        
                     
         
               3.
            
            
               Στα σημεία 45ιδ (οδηγία 93/34/EΟΚ του Συμβουλίου), 45ιθ (οδηγία 95/1/EΚ του Ευρωπαϊκού Κοινοβουλίου και του Συμβουλίου) και 45κδ (οδηγία 97/24/EΚ του Ευρωπαϊκού Κοινοβουλίου και του Συμβουλίου), προστίθεται η ακόλουθη περίπτωση:
               
                           «-
                        
                        
                           
                              32006 L 0027: Οδηγία 2006/27/ΕΚ της Επιτροπής, της 3ης Μαρτίου 2006 (ΕΕ L 66 της 8.3.2006, σ. 7).»
                        
                     
         
               4.
            
            
               Στο σημείο 45η (οδηγία 93/14/ΕΟΚ του Συμβουλίου) προστίθενται τα εξής:
               «, όπως τροποποιήθηκε από:
               
                           —
                        
                        
                           
                              32006 L 0027: Οδηγία 2006/27/ΕΚ της Επιτροπής, της 3ης Μαρτίου 2006 (ΕΕ L 66 της 8.3.2006, σ. 7).»
                        
                     
         Άρθρο 2
   Τα κείμενα των οδηγιών 2006/20/ΕΚ, 2006/28/ΕΚ και 2006/27/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 23 Σεπτεμβρίου 2006, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (5).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 22 Σεπτεμβρίου 2006.
      
         
            Για τη Μικτή Επιτροπή του ΕΟΧ
         
         
            Η Πρόεδρος
         
         Oda Helen SLETNES
         
      
   
   
      (1)  ΕΕ L 289 της 19.10.2006, σ. 4.
   
      (2)  ΕΕ L 48 της 18.2.2006, σ. 16.
   
      (3)  ΕΕ L 65 της 7.3.2006, σ. 27.
   
      (4)  ΕΕ L 66 της 8.3.2006, σ. 7.
   
      (5)  Δεν έχουν αναφερθεί συνταγματικές απαιτήσεις.